Cimabue

[eta|maldekstre|*Santa Trinita Maestà*, 1280–1285, [Uffizi|Galerio Uffizi, Florenco.]]

**Cimabue** (ĉ. 1240 – 1302), konata ankaŭ kiel **Cenni di Pepo** aŭ **Cenni di Pepi**, estis itala pentristo kaj desegnisto de mozaikoj el Florenco.

## Stilo 
Kvankam tre influita de bizancaj modeloj, Cimabue estas ĝenerale konsiderita kiel unu el la unuaj grandaj italaj pentristo kiuj elrompis disde la ital-bizanca stilo. Kvankam en la tiama mezepoka arto hegemoniis scenoj kaj formoj kiuj ŝajnis relative ebenaj kaj tre stiligitaj, la figuroj de Cimabue estis priskribitaj per pli modernaj realismaj proporcioj kaj nuancoj ol ĉe aliaj artistoj siatempe. Laŭ la itala pentristo kaj historiisto Giorgio Vasari, Cimabue estis instruisto de Giotto,

Oni konsideras lin kiel la lasta granda pentristo de la bizanca tradicio.​ Cimabue konfirmis la plinovigon de la bizanca pentrarto rompante kun ties formalismo kaj enkondukante elementojn de la gotika arto, kiel la realismo de la esprimoj de la roluloj. Ekde tiu vidpunkto li povas esti konsiderata kiel iniciatinto de pli realisma traktado de la tradiciaj temoj, kio fakte faras lin pioniro de la realismo en la Renesanco de Florenco.

Ĵusaj studoj pruvis, ke reale la plinovigo farita de Cimabue ne estis io absolute izolita en la eŭropa kunteksto, ĉar dekomence liaj instruistoj estis precize bizancanoj, kaj due la propra bizanca pentrarto montris signojn de evoluo al pli grava reprezentado de la volumenoj kaj al pliigo de la interagado kun la observanto. Por ekzemplo en la freskoj de la monaĥejo de Sopoćani, datitaj en 1265, oni povas vidi figurojn jam sen konturo en kiuj la tre fajnaj sfumatoj evidentigas la rondoformon volumenece. Al Cimabue korespondas tamen fundamenta paŝo en la transiro de la hieratikaj kaj idealigitaj figuroj de bizanca tradicio al veraj subjektoj, dotitaj de homeco kaj emocioj, kiuj estos la bazo de la itala kaj okcidenta pentrartoj.

## Galerio 

File:CrocifissoCimabue-Arezzo-Photo taken by Senet. April 20, 2010-Perspective correction, crop and blackframe with GIMP by Paolo Villa 2019.jpg|*Krucifikso* (ĉ. 1267–1271), San Domenico, Arezzo
File:La Vierge et l'Enfant en majesté entourés de six anges - Cimabue - Musée du Louvre Peintures INV 254 ; MR 159.jpg|*Maestà* (ĉ. 1280), Luvro, Parizo
File:Cimabue, The Virgin and Child Enthroned with Two Angels.jpg|*Virgulino kaj infano kun du anĝeloj* (ĉ. 1280), National Gallery, Londono
File:Cimabue Christ Mocked.jpg|*Kristo mokita* (ĉ. 1280), vendita en aukcio por 24 milionoj da eŭroj en 2019
File:Cimabue - Flagellation.jpg|*La vipado de Kristo* (ĉ. 1280), Kolekto Frick, Novjorko
File:Santa Maria dei Servi, bo, interno, maestà di cimabue 01.JPG|Atribuita al Cimabue, *Maestà* (ĉ.&nbsp;1280–1285), Santa Maria dei Servi, Bolonjo
File:Cimabue madonna castefliorentino.jpg|*Castelfiorentino Madonna* (ĉ.&nbsp;1283–1284), Muzeo de Santa Verdiana, Castelfiorentino
File:Cerchia di cimabue o artista senese, ultima cena di new orleans 01.jpg|*Lasta Vespermanĝo*
File:Cimabue - Madonna Enthroned with the Child, St Francis and four Angels (detail) - WGA04921.jpg|*Madonna surtronigita kun la infano, Sankta Francisko kaj kvar anĝeloj* (detalo)
File:Cimabue 037.jpg|*Maestà de Santa Trinita*, (detalo) *Profeto*
File:Cimabue - Crucifix (detail) - WGA04929.jpg|Detalo de la *Krucifikso* montranta Apostolo Johanon
File:Cimabue 001.jpg|Detalo de mozaiko *Kristo surtronigita kun la Virgulino kaj Sankta Johano* montranta Sanktan Johanon la Evangeliiston

## Notoj 
## Bibliografio 
* Adams, Laurie Schneider (2001). Italian Renaissance Art. Boulder, Colorado: Westview Press. p.&nbsp;420. ISBN 0-8133-3690-2.
* Rossetti, William Michael (1911). "Cimabue, Giovanni". En Chisholm, Hugh (eld.). Encyclopædia Britannica (11a eld.). Cambridge University Press.
* Vasari, Giorgio (1987). Lives of the Artists. Traduko de George Bull. Penguin Classics. ISBN 9780140445008.
* Vaughn, William (2000). Encyclopedia of Artists. Oxford University Press. ISBN 0-19-521572-9.

## Eksteraj ligiloj 
* Cimabue. Fotoj kaj Biografio
* Cimabue *Santa Trinita Madonna* (1280–1290) . Filmita studo pri pentrarto el smarthistory.khanacademy.org

Kategorio:Italaj pentristoj